Numsa-staking verby | Maroela Media
Ma, seun platgeslaan ná huis afbrand
Vandag is D-dag om dié motorlisensies te hernu
Familielid vas vir moord op tiener
Pretoriase bejaarde in huis oorval, ure lank gemartel
Dertig jaar van Duitse vereniging
Trump word geteiken
Video: SA'ners sorg vir tikkie Sale-geskiedenis
UFC-vegter klim kaalvuis in onder BLM-beweging
Uitdrukking: Iemand se eweknie wees
Boek: 'Nagjagter' – Jan Vermeulen
Gedagte vir die dag: God ken jou
Riaan Benadé neem top-posisie in op Top-20
'Meghan, Harry het geen aandeel in boek gehad'
Die National Union of Metalworkers of SA (Numsa) het aangekondig dat die staking in die metaal- en ingenieursbedryf verby is nadat die vakbond 'n loonaanbod aanvaar het.
Irvin Jim, hoofsekretaris van Numsa, sê die aanbod is "oorweldigend en eenparig" deur die vakbond se lede aanvaar. "Dit is 'n reuse oorwinning gegewe die karige loonaanbod wat aangebied is nadat die onderhandelinge vasgeval het. Hiervoor salueer ons die metaalwerkers."
Die aanbod behels 'n 10%-verhoging elke jaar vir die volgende drie jaar vir laevlak-werknemers. Jim het 'n beroep gedoen op Numsa se lede om Dinsdag vir werk aan te meld.
Numsa se nasionale uitvoerende komitee het oor die naweek vergader nadat die jongste aanbod deur die departement van arbeid voorgestel is.
Nagenoeg 200 000 Numsa-lede het op 1 Julie begin staak en aangedring op 'n 12%-verhoging. Hulle het aanvanklik 15% geëis. Hulle het ook op 'n behuisingstoelaag van R1 000 en die afskaffing van arbeidsmakelaar aangedring.
Die vakbond Solidariteit, wie se lede nie gestaak het nie, het ook vandag aangekondig dat hy die werkgewersgroepering Seifsa se aanbod van 'n driejaarsalarisooreenkoms in die Bedingingsraad vir die Metaal- en Ingenieursbedryf (MEIBC) sal aanvaar.
Die aanbod behels verhogings van 8% tot 10% in jaar een, 7,5% tot 10% in jaar twee en 7% tot 10% in jaar drie. Die voorgestelde ooreenkoms bepaal ook dat artikel 37 van die MEIBC Kollektiewe Ooreenkoms onveranderd behoue sal bly, met dien verstande dat bestaande maatskappyvlakooreenkomste wél van krag bly.
arbeid Numsa Seifsa staking verby
Polisiebeamptes eis glo omkoopgeld ná ongeluk
Inhegtenisname verwelkom ná aanvalle op polisie
Nuut in SA: Virtuele mediese konsultasies vanaf jou slimfoon
Dankie dat die staking verby is!!! Dit was swaar dae gewees. Hoop net nie my werkgewer betaal amal by die voet nou af nie. Dankie Jesus